**Referat fra SU og SMU-møte torsdag 30.03.2023**

**Tilstede**:

Sissel Magnussen – Rektor

Sara Hedemann – Lærer på forsterket avdeling

Knut Line – Lærer på mellomtrinnet

Lene Fredriksen – Fagarbeider

Marianne Paasche – Leder FAU

Betiel – Elevrådsleder

Elise – Elevrådsnestleder

**Fraværende:**

May Britt Sivertsen – Fagarbeider

Galo J. Austgard – politisk representant

**Saker**:

1. **Referat fra forrige møte**

Vi gjennomgår dette i møtet siden det var flere som ikke var til stede på forrige møte.

Ingen kommentarer til referatet, så referatet ble godkjent.

1. **Informasjon fra Elevrådsrepresentantene**

Elevrådet har snakket med de ulike klassene for å undersøke trivsels og læringsmiljøet.

De har laget vurderingskryss om trivsel og medvirkning, samt læringsmiljø. Resultatene fra disse undersøkelsene ligger vedlagt i PowerPoint fra elevrådet.

Elevene har kommet med gode innspill, både det når det gjelder det som er bra og det som kan bli bedre. De konkluderer blant annet med at TL har vært et godt tiltak for å bedre trivsel. Elevrådet ønsker flere TL-dager slik vi hadde når vi hadde Kick-Off.

Elevrådet etterlyser Minecraft EDU. Disse fungerer dessverre kun på Windows-pc’er, ikke Chrombooks.

1. **Saker til SMU (skolemiljøutvalget)**

Trivselsundersøkelser fra UDIR (Utdanningsdirektoratet på 5-7.trinn

Vi gikk gjennom resultatene fra 5.-7.trinn. Resultatene fra 6. og 7. viser at vi ligger stort sett over snittet i Bergen. 5.trinn har litt lavere resultater. Noe av grunnen kan kanskje komme av at de har fått nye kontaktlærere og at fastgruppene ble omrokert noe ved overgangen til 5. trinn.

Egen undersøkelse for 2. og 3. trinn ble også gjennomgått. Denne deltok ikke 4. trinn på fordi de skulle delta på Olweusundersøkelsen.

Vi venter på resultater fra Olweusundersøkelsene på 4. -7.trinn. Disse har vi gjennomført, men ikke fått resultatet av ennå.

1. **Info fra skole**
* Kvalitetsoppfølging 26.04.23

Trivsel, medvirkning og inkludering skal gjennomgås og evalueres. Vi skal også se nærmere på læringsmiljøet på skolen. Det er representanter fra alle råd og utvalg på skolen til stede på dette møtet, dvs. elever, lærere, fagarbeidere, FAU-representanter og ledergruppe. Områdeleder og PP-rådgiver er også invitert. 4 elever fra elevrådet vil delta. Det handler om «Sammen for kvalitet – Læring og medvirkning». Dette er etat for skole sitt program for kvalitetsutvikling og evaluering av arbeidet så langt.

* Jubileum – 120 år og ny fane (se bilder)

Rektor viser ny fane. Innspill fra FAU, elevråd og lærere: Nordnes-bokstavene må løftes over inngangen til skolen slik at bokstavene syntes. Kan vi snu eleven i rullestol slik at det ser ut som elevene leker sammen i stedet for at rullestolen blir dyttet? Maria Udd har laget fanen.

*Kanskje vi kan lage monter til den gamle fanen og henge den opp ved siden av musikkorpsets fane.*

* Vedtektene til SFO – en liten endring

En endring på punkt 2.1. Oppsigelsen er nå den første i mnd. Endring fra helplass til halv-plass har samme regler som oppsigelse. Det er derfor viktig å være tidlig ute med å si opp eller endre.

* Ny opplæringslov er på trappene

Det blir spennende å sette seg inn i endringene i den nye loven. Den sendes ut på høring.

* Ungdomstrinn og lokalisering

8.trinn skal gå på Rothaugen skole, ikke på avlastningsskole. Det har vært litt rykter i tilknytning til dette. Det jobbes med å finne mer plass på Rothaugen og i nærområdene. Rothaugen er rimelig full og mangler god nok plass til alle elevene.

* Vold og aggresjon i skolen

Det er en økning i avviksmeldinger i Bergen, på landsbasis og på Nordnes – det er mer søkelys på dette i personalgruppene ved skolene, og også på Nordnes.

Paragraf 9a – vi bruker denne i forbindelse med oppfølging av litt vanskeligere saker, både mobbesaker og annet.

1. **Info fra FAU**

FAU har snakket om vold i skolen.

FAU har også diskutert skolens kartlegging av dysleksi blant elevene. FAU virker fornøyd med måten skolen jobber på.

FAU har vurdert å arrangere vintermarked til inntekt for at familier skal kunne få låne Nordnestunet gratis. Dette har falt bort, men det er mulig det vurderes til neste vinter.

FAU er veldig fornøyd med samarbeidet med skolen.

FAU er også fornøyd med biblioteket på skolen.

FAU er opptatt av bruk av papir og blyant i skrive- og leseopplæringen.

1. **Eventuelt**

Ingen saker.

Referent: Knut Line